KIAT โชว์กำไรปี 63 โตแกร่ง 43% มาที่ 157 ลบ. แจกปันผล 0.01 บ.
KIAT โชว์กำไรปี 63 โตแกร่ง 43% มาที่ 157 ลบ. จากปีก่อน 110 ลบ. แจกปันผล 0.01 บ. ขึ้น XD วันที่ 8 มี.ค.64 และกำหนดจ่าย 19 เม.ย.64 
22 ก.พ. 2564

ผู้สื่อข่าวรายงานว่า บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานงวดไตรมาส 4 และงวดปี 2563 มีกำไรสุทธิ ดังนี้

สำหรับปี 2563 บริษัทฯและบริษัทย่อย มีกำไรสุทธิ เท่ากับ 158.04 ล้านบาท หรือคิดเป็นร้อยละ 19.48 ของรายได้รวม โดยมีกำไรสุทธิเพิ่มขึ้นจากปี 2562 เท่ากับ 46.86 ล้านบาท เนื่องมาจากบริษัทฯมีการบริหารจัดการ ค่าใช้จ่ายได้ดีขึ้น และมีกำไรการจำหน่ายทรัพย์สินถาวรที่ไม่ได้ใช้งาน และ บริษัท เคที เทรน จำกัด (บริษัทย่อย) มีผลขาดทุนลดน้อยลงจากปีก่อน
พร้อมกันนี้ บริษัทมีมติจ่ายปันผลจากงวดดำเนินงานวันที่ 1 ก.ค.63-31 ธ.ค.63 เป็นเงินสด 0.01 บาท กำหนดวันที่ไม่ได้รับสิทธิปันผล (XD) 8 มี.ค.64 และกำหนดจ่าย 19 เม.ย. 64